BECKWITH] TEXT AND TRANSLATION 517 
Hele aku la o Kahalaomapuana a hai aku la imua o Laieikawai, 
me ka i aku, “ Ua kukakuka makou, kou mau kiai kino i ka manawa 
e pono ana ko olua noho ana me ko kupunawahine, a ua lawe aku 
nei kela i ka hoopomaikaiia mai a oe aku. Nolaila, e like me ko 
kakou hoohiki ana mamua, “ No kekahi o kakou ka pilikia, malaila 
pu kakou a pau.” Nolaila, ua loaa iho nei ia oe ka pilikia, no 
kakou pu ia pilikia. Nolaila, aole makou e haalele ia oe, aole hoi 
oe e haalele ia makou a hiki i ko kakou make ana, oia ka makou 
olelo i hooholo mai nei.” 
A lohe o Laieikawaii keia mau olelo, haule iho la na kulu waimaka 
no ke aloha i kona mau hoa kuka, me ka i aku, “ Kuhi au e haalele 
ana oukou ia’u i ka laweia’na o ka pomaikai mai o kakou aku, aole 
ka! a heaha la hoi, a i loaa ka pomaikai ia’u ma keia hope aku, 
alaila, e hoolilo no wau ia oukou a pau i mau mea nui maluna o’u.” 
Noho iho la o Halaaniani me Laieikawai, he kane, he wahine; a 
o na kaikuahine no o Aiwohikupua kona mau kanaka lawelawe. 
I ka aha malama paha o ko laua noho hoao ana, ma kekahi a 
awakea, puka ae la o Halaaniani mai loko ae o ka hale, i hele aku 
iwaho, ia manawa, ike aku la oia ia Laielohelohe e puka ae ana mai 
loko ae o kona hale kapu. Ja manawa, hiki hou ke kuko 1 loko o 
Halaaniani. 
Hoi aku la oia me ka manao ino no kela kaikamahine, me ka 
manao e kii e hoohaumia. 
Ta la no, ia laua e noho pono ana me Laieikawai, ia manawa, manao 
ae la o Halaaniani e kii e hoohaumia ia Laielohelohe, nolaila imi 
iho Ja o Halaaniani i hewa no Laieikawai, i mea hoi e kaawale ai 
laua, alaila, kii aku i kana mea e manao nei. 
I ka po iho, olelo hoowalewale aku la o Halaaniani ia Laieikawai, 
me ka 1 aku, “Ja kaua e noho nei iuka nei mai ko kaua noho ana 
iuka nei a hiki i keia manawa, aole he pau o ko’u lealea i ka heenalu, 
aia awakea, kau mai ia’u ka lealea, pela i na la a pau, nolaila, ke 
manao nei au apopo kaua iho i kai o Keaau i ka heenalu a hoi mai 
no hoi.” 
“Ae,” wahi a ka wahine. 
Ia kakahiaka ana ae, hele aku la o Laieikawai imua o kona mau 
hoa kuka, na kaikuahine hoi o Aiwohikupua, hai aku la i ko laua 
manao me ke kane i kuka ai ia po, a he mea maikai no ia i kona mau 
hoa kuka. 
I aku nae o Laieikawai i ua mau hoa la, “ Ke iho nei maua i kai 
ma ka makemake o ke kane a kakou, i kali ae oukou a i anahulu 
maua, mai hoohuoi oukou, aole no i pau ka lealea heenalu o ka kakou 
kane, aka hoi, i hala ke anahulu me ka po keu, alaila ua pono ole 
maua, alaila, huki ae oukou ia’u.” 
